**„ÉNEKELJETEK AZ ÚRNAK ÚJ ÉNEKET!”**

**IV. Barcasági Vallásos Vers- és Énekmondó Verseny, Brassó, 2014. május 24-25**

A Brassói Evangélikus Lutheránus Egyházközség, az Evangélikus- Lutheránus Püspökség, a brassói katolikus, református és unitárius egyházközségek és barcasági pedagógusok második alkalommal szerveznek vallásos vers- és énekmondó versenyt. A nem hivatásos versmondók számára meghirdetett versenyre történelmi egyházaink vallásos lelkületű tagjai nevezhetnek be. Alsó korhatár (VII. osztály).

            A **versmondóknak**két verset kell megjelölniük: egy kötelező és egy választható költeményt.

**I.kötelező vers:**egy klasszikus magyar költő (Balassitól Ady Endréig) vallásos/istenes verse a megjelölt könyvészet alapján;

**II.választható vers:**egy szabadon választott XX. századi magyar költő (Adytól napjainkig) vallásos/istenes verse.

**Kötelező versek jegyzéke:**

**1. Balassi Bálint:***Áldj meg minket Úristen...(*[*Harminckettedik)*](http://magyar-irodalom.elte.hu/gepesk/bbom/krit/ir0078.htm)

**2.  Rimay János:***Reménségem te légy nékem...*

**3. Madách Imre:***A megváltó*

**4. Juhász Gyula:***Könyörgés szabadulásért*

**5. Tompa Mihály:***Énekek- Reggel*

**6. Reviczky Gyula:***Miatyánk*

**7. Ady Endre:**[*Alázatosság langy esője*](http://www.szepi.hu/irodalom/vers/tvers/tv_339.html)

Az **énekmondók**két dal bemutatására készülnek:

**I.archaikus zsoltár-**bármelyik felekezet sajátos zsoltárszövege, dallama énekelhető;

**II.egyházi ének vagy megzenésített vallásos/istenes vers**(akár az előadó által megzenésített szöveg)**.**

Egy versenyző mind a versmondó, mind az énekmondó kategóriába benevezhet.

Egy-egy vers/ dal előadási ideje nem haladhatja meg a 6 percet.

A verseny **helyszíne**a Brassói Evangélikus Lutheránus Egyházközség gyülekezeti központja, **kezdetének időpontja**2014. május 24, 10 óra.

**Nevezési határidő:**2014. május 14. (postai bélyegző, ha levélben jelzi részvételi szándékát).

**Szeretettel várunk minden jelentkezőt.**

**Jelentkezés és bővebb információk:**

**Érkezés időpontja:**2014. május 23., 22 óráig (a távolból érkező versenyzők)

**Hazautazás:**2014. május 24.,a verseny befejezése után (a díjazottak kivételével);

A versenyzőknek szállást és étkezést biztosítunk. Utazási költséget nem térítünk meg. Kísérőt csak kivételes esetekben, a jelentkezők számának függvényében fogadunk.

Minden versenyzőt könyvcsomaggal jutalmazunk. Az első három helyezettet, mindkét kategóriában brassói magyar kápzőművészek alkotásaival jutalmazzuk.

A verseny teljes programjáról a jelentkezők számának ismeretében minden résztvevő versenyzőt értesítünk.

**A versek kiválasztásához ajánlott irodalom:**

1.ARANYHÁRFA- VALLÁSOS KÖLTEMÉNYEK GYŰJTEMÉNYE- ÖSSZEÁLLÍTOTTA DR. HALMI JÁNOS; AZ ORSZÁGOS REFORMÁTUS LELKÉSZ- EGYESÜLET KIADÁSA, BUDAPEST, 1929

2.ISTENES ÉNEKEK- VALLÁSOS VERSEK GYŰJTEMÉNYE- SZERKESZTETTE BERDE MÁRIA; KIADJA A KIRÁLYHÁGÓMELLÉKI REFORMÁTUS EGYHÁZKERÜLET IRATTERJESZTÉSE, 1939

3. ISTEN KEZÉBEN- ROMÁNIAI MAGYAR KÖLTŐK ISTENES VERSEI- VÁLOGATTA ÉS SZERKESZTETTE LATÓCZKY LÁSZLÓ; CASTRUM KÖNYVKIADÓ, SEPSISZENTGYÖRGY, 1993

4.TEMPLOMABLAK- ISTENES VERSEK ÉS MŰFORDÍTÁSOK (MAGYAR KÖLTŐK VERSEI CÍMŰ FEJEZET); KIADJA A REFORMÁTUS ZSINATI IRODA SAJTÓOSZTÁLYA, BUDAPEST, 1980

5. ÚJ ARANYHÁRFA- VERSEK GYÜLEKEZETI ÉS KERESZTYÉN CSALÁDI ALKALMAKRA; KIADJA A MAGYARORSZÁGI REFORMÁTUS EGYHÁZ ZSINATI IRODÁJÁNAK SAJTÓOSZTÁLYA, BUDAPEST, 1987.

**A jelentkezési űrlapot mellékeljük.**

**„ÉNEKELJETEK AZ ÚRNAK ÚJ ÉNEKET!”**

**IV. Barcasági Vallásos Vers- és Énekmondó Találkozó, Brassó, 2014. május 24-25**

JELENTKEZÉSI LAP

Beküldendő: [kosztaistvan@yahoo.com](mailto:kosztaistvan@yahoo.com), [benczemihaly@gmail.com](mailto:benczemihaly@gmail.com), fkarcsi2004@ [yahoo.com](http://yahoo.com/)

   Postacím:      Biserica Evanghelică Lutherană, 500091 BRAŞOV, str. Iuliu Maniu nr. 2, jud. Braşov

|  |  |
| --- | --- |
| VEZETÉKNÉV: |  |
| KERESZTNÉV: |  |
| LAKCÍM: |  |
| IRÁNYÍTÓSZÁM: |  |
| TELEFON: |  |
| E-MAIL: |  |
| ÉLETKOR: |  |
| KATEGÓRIA: (ifjúsági, felnőtt,) |  |
| Választott versek, vagy dalok szerzője és címe | |
| Kötelező vers |  |
| Választott vers |  |
| Választott dal 1.    Választott dal 2. |  |
| BEJELENTKEZÉS IDŐPONTJA: |  |
| Aláírás (ha postai úton küldi): |  |